*A nemzeti kisebbségek nemzeti tanácsairól szóló törvény* (*Szerb Köztársaság Hivatalos Közlönye*, 72/2009., 20/2014. – AB döntés és 55/2014. szám) 6. szakasza 2. bekezdésének 6) pontja, *A Magyar Nemzeti Tanács alapszabálya* (elfogadva 2014. december 2-án H/1/2014 iratszám alatt és módosítva 2017. június 23-án az M/H/6/2017. iratszám alatt) 23. szakasza 1. bekezdésének o) pontja és a Magyar Nemzeti Tanács elnökének *A Közművelődési, oktatási-civil és általános civil konzultatív testület összetételéről és hatásköréről szóló határozata* (meghozva 2015. május 26-án az MNT-000771/K/2015 – A/522/1 iratszám alatt) 1. szakaszának 3. bekezdése alapján, a Magyar Nemzeti Tanács elnöke 2017. július 13-án meghozza a következő

VÉGZÉST
A KÖZMŰVELŐDÉSI, OKTATÁSI-CIVIL ÉS ÁLTALÁNOS CIVIL KONZULTATIV TESTÜLET TAGJÁNAK FELMENTÉSÉRŐL

1. szakasz

A Tanács elnöke a közművelődési, oktatási-civil és általános civil konzultatív testület tagjainak sorából felmenti: Béres Zoltán tagot, az általános civil szféra képviselőjét.

2. szakasz

A végzés a meghozatalát követő napon lép hatályba.

Jelen végzés a Tanács hirdetőtábláján kerül közzétételre.

Indoklás

A Magyar Nemzeti Tanács elnöke felmenti kérelme alapján Béres Zoltán tagot, az általános civil szféra képviselőjét a Közművelődési, oktatási-civil és általános civil konzultatív testület tagjainak sorából.

**Magyar Nemzeti Tanács**

**Elnök**

**Szabadka, Fasizmus áldozatainak tere 9.**

**Iratszám: MNT-000928/K/2017 - A/800/2**

**Keltezés: 2017. július 13-án**

 …………………………………

 Mgr. Hajnal Jenő,

 a Magyar Nemzeti Tanács elnöke